Nyfhren

Nyfhren ;(นิฟเรน) คือ ดินแดนของเหล่ามนุษย์ซึ่งก่อตั้งภายหลังจาก Rothunia (ดินแดนของเหล่าแม่มด และพ่อมด)

Antiquity
Nyfhren (นิฟเรน) เริ่มก่อตั้งขึ้นในช่วงศักราชแม่มดที่ 500-600 (ประมาณ 1,800 ปีก่อน) โดยคำว่า Nyfhren นั้นมาจาก 'Nyfeore shiante fhruren' ซึ่งมีความหมายว่า 'ดินแดนอันก่อตั้งขึ้นจากปัญญา'  และแม้ว่าจะก่อตั้งขึ้นหลังสุดแต่การพัฒนาของนิฟเรนก็รวดเร็วทัดเทียมกับโรทูเนียก็ว่าได้

คาดการณ์กันว่ามนุษย์ได้อพยพจากทางใต้มายังดินแดนแห่งนี้ซึ่งเป็นพื้นที่อุดมสมบูรณ์ เหมาะแก่การเพาะปลูกและการใช้ชีวิต  และจากชุมชนเล็กๆก็เริ่มรวมตัวมากขึ้นเรื่อยๆ  โดยในแรกเริ่มนั้น  นิฟเรนมีอาณาเขตห่างจากโรทูเนียมาก  แต่จากการเพิ่มจำนวนของประชากรและการเติบโตของเศรษฐกิจและวิทยาการก็ทำให้ต้องมีการขยายพื้นที่อาณาเขตมากขึ้น  และได้มีการแบ่งแยกสัดส่วนดินแดนออกเป็น 2 ส่วนซึ่งเรียกว่า 'อาณาจักร' ได้แก่ Onul และ Lismenia (ราวศักราชมนุษย์ที่ 150)

และในช่วงศักราชมนุษย์ที่ 280 ก็ได้เริ่มมีการแบ่งแยกเชื้อสายและชนชั้น ฐานะทางสังคม และสิทธิต่างๆเพิ่มมากขึ้น เริ่มมีการจัดตั้งโรงเรียนและให้ความสำคัญกับการศึกษาเรื่อยมา

Late modern and contemporary
ภายหลังจากการก่อตั้งนิฟเรนได้ราว 500 ปี มนุษย์ก็ได้ขยายอาณาเขตมากขึ้นจนเกิดเป็น Alnia และ Finoleza  รวมทั้งยังเป็นยุคของการปฏิวัติการค้าและการเกษตรอีกด้วย  เกิดสงครามการค้าขึ้นภายในดินแดนและเริ่มกลายเป็นสงครามขนาดใหญ่ของทั้ง 4 อาณาเขต

และภายหลังจากความขัดแย้งนั้นสงบลงมนุษย์ก็ได้เริ่มเข้าสู่ยุคของการเดินทางสำรวจดินแดนต่างๆ (ราวศักราชมนุษย์ที่ 580) และการสำรวจนั้นก็ทำให้มนุษย์ได้ค้นพบดินแดนของแม่มดอย่างโรทูเนียซึ่งมีเวทมนตร์และทรัพยากรจำนวนมาก  และได้พยายามเข้ายึดดินแดนนั้นจนกลายเป็นความขัดแย้งและสงครามไปในที่สุด  ทำให้ฝั่งแม่มดได้สร้างสนธิสัญญาขึ้นเพื่อยุติความขัดแย้งและความรุนแรง  และเป็นการสงบศึกระหว่างสองเผ่าพันธ์ุ

มนุษย์ดำเนินชีวิตโดยเคารพในข้อบังคับในสนธิสัญญามายาวนานหลายร้อยปี จนกระทั่งการได้รับรู้ 'ความลับของโลก' ทำให้มนุษย์กลุ่มหนึ่งตัดสินใจละเมิดสนธิสัญญาเพื่อแสวงหาอำนาจที่เหนือกว่าอีกฝ่าย  และการกระทำนั้นก็ทำให้โรทูเนียตัดขาดความสัมพันธ์อันดีกับนิฟเรนไปในที่สุด

Law
เนื่องจากในนิฟเรนนั้นสามารถแบ่งอาณาจักรได้ถึง 4 ดินแดน และยากต่อการดูแลโดยส่วนกลางอย่างทั่วถึง  ทำให้นิฟเรนนั้นมีระบบกฎหมายที่แตกต่างกันไปในแต่ละอาณาจักร  และมีกฎหมายกลางที่ใช้เป็นพื้นฐานกันในทุกอาณาจักรนั่นคือ 'ระบบกฎหมายนอร์เรลด้า' เสมือนเป็นแบบแผนให้ทุกอาณาจักรปฏิบัติร่วมกันและอยู่ภายใต้กรอบของกฎหมายนี้

และเพราะอาณาจักรทั้ง 4 มีดินแดนที่เหลื่อมล้ำกันอยู่และบางครั้งก็มีการกระทำความผิดที่คาบเกี่ยวระหว่างอาณาจักร ทำให้มีการจัดตั้ง 'ศาลกลาง' ขึ้นเพื่อให้ดำเนินคดีที่มีความผิดคาบเกี่ยวมากกว่า 1 อาณาจักรซึ่งจะมีผู้พิจารณาคดี 4 ตำแหน่งจาก 4 อาณาจักรในการรับผิดชอบดูแล

Kingdom

 * 1) Onul (โอนัล)
 * 2) Lismenia (ลิสเมเนีย)
 * 3) Alnia (อัลเนีย)
 * 4) Finoleza (ฟิโนเลซ่า)